ŊKULÉLE ÐE XEXEA ME ŊU
Susuhehe Yi Lãmesẽnyawo Dzi
Togbɔ be amegbetɔwo yi ŋgɔ le atikewɔnyawo me hã la, ɖeko dɔlélewo yi edzi ɖe kpe na amefomea. Ke hã, kpeɖodziwo ɖee fia be woate ŋu axe mɔ ɖe dɔléle siawo dometɔ geɖe nu hafi.
Xexea Me
Xexea Me Lãmesẽ Habɔbɔ gblɔ be tso fe 2035 dzi la, ame miliɔn 24 ŋue woanɔ kansa kpɔm le fe sia fe. Esia nye ame miliɔn 14 kple edzivɔ siwo xɔa kansa fe sia fe fifia la fe dzidziɖedzi tefe 70 le alafa me. Wogblɔ be ame gbogbo siwo axɔ dɔ sia fe afã fe dɔlélea atso woawo ŋutɔwo fe nuwɔnawo abe aha tsu nono, kamemademade, lolo fũu akpa, keklẽ gblẽnuwo nu nɔnɔ kple sigaretinono ene gbɔ.
Britain
Esi Britain-dziɖuɖua se nyatakakawo ku ɖe nyi dzeaɖaʋa dɔ fomevi aɖe si léa amegbetɔwo ŋu vɔ la, ena wote numekuku be woakpɔe ɖa be ɖe woate ŋu axɔ dɔ sia to ʋudodo kple mɔ siawo tɔgbi dzi mahã. Andrew Miller si nye Sewɔfemenɔla gblɔ be: “Míetsi dzi vevie esi míese be dɔléle sia si womedana o gakpɔtɔ nye afɔku gã aɖe na dukɔmeviwo. Wona míenya be dɔ sia ate ŋu akaka ɖe dukɔa me to ʋudodo kple amegbetɔ fe ŋutinuwo ɖeɖe ade na ame bubu me.”
Norway
Esi fe 11 fe numekuku aɖe si me wobia gbe Norwaytɔ 63,000 wu enu la, wova de dzesii be blanuiléledɔ ate ŋu ana be ale si dzi tsoa amewo wokuna kpata la nadzi ɖe edzi tefe 40 le alafa me. Europatɔwo Ƒe Dzidɔnyawo Gbɔ Kpɔkpɔ Habɔbɔa gblɔ be numekulawo dometɔ ɖeka gblɔ be blanuiléle nana lãmetsi siwo nana be dzi tsoa ame kpata wòkuna la sina le lãme na ame eye wòwɔnɛ hã be amea metea ŋu wɔna ɖe aɖaŋuɖoɖo siwo dzi wòle be wòawɔ ɖo ale be wòahaya la dzi o.
United States
Dzɔdzɔmeŋutinunyalawo le nu me kum tso nu siwo sigaretitakpoewo kple sigaretifiwo gblẽna le ame ŋu la ŋu. Esiawo nye sigaret siwo wono fe takpoe siwo woda ɖe nuwo dzi kple sigaretifiwo kpakple esiwo wotsi ɖe kewo me le xɔwo me, amedzrodzefewo kple ʋuwo me. Eye ne woli kɔ sigaretitakpoeawo kple afiawo ɖi la, wotea ŋu va zua aɖi gblẽnuwo le fe geɖewo megbe.
ewe_Latn ewe_Latn ewe_Latn ewe_Latn ewe_Latn hne_Deva ewe_Latn zsm_Latn ewe_Latn zul_Latn ewe_Latn